De danske minkavlere står med dybe panderynker efter en skuffende december-auktion, hvor kun hver femte minkskind blev solgt på trods af nedsat pris.

Den danske minkbranche gennemlever lige nu en udfordrende tid. Der er simpelthen overproduktion i branchen. - Vi er i en situation, hvor udbuddet er større end efterspørgelsen. Primært fordi lande som Polen og Rusland producerer meget i en forholdsvis varm vinter, siger minkavler Jørgen Westergaard fra Gjøl. Da december-auktionen sluttede i denne uge havde Jørgen Westergaard solgt 400 skind på trods af en prisnedsættelse på 25 %. Sidste år solgte han 2800 skind. Nu venter han spændt på auktionen i februar. Man skal helt tilbage til finanskrisen for at finde en tilsvarende dårlig start på vintersalget. - Jeg afventer auktionen til ferbruar, men er tendenserne ikke ændret der, så må jeg reducere min bestand og derved tilpasse økonomien, siger Jørgen Westegaard. Til februar er der aktion igen - og her er der 7,5 mio. skind under hammeren. Til sammenligning var der 1,6 mio. skind til december-auktionen.